**TE-AM CAUTAT**

*STOMFF ANDREI AUREL*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

TE-AM CĂUTAT

Te-am căutat atâta vreme,

Atâta vreme te-am iubit

Ascunsă-n princiare geme,

În munţi cu creste de granit,

În mări, în albe crizanteme,

Te-am căutat în infinit.

De ale răilor blesteme

În tine m-am adăpostit.

Cutremurându-mă dileme,

În ochii tăi m-am bizuit.

Dintre poemele supreme,

Pe tine doar mi te-am dorit.

Te-am căutat atâta vreme,

Atâta vreme te-am iubit!